cyanic-selkie/wikianc huggingface dataset:
Արյունահոսություն
Զարկերակային արյունահոսություն
Քանի որ զարկերակների պատերը ամուր են, սեղմիչ վիրակապը հազվադեպ է արյունը դադարեցնում։ Դրա համար անհրաժեշտ է վերջույթն առավելաչափ ծալել (ծնկային կամ արմնկային հոդում), ապա ամրացնել վիրակապով։ Խոշոր զարկերակների արյունահոսության դեպքում մատով սեղմել անոթը վերքից վերև, երբ արյունահոսությունը կքչանա, դնել ռետինե խողովակ կամ քուղ։ Նախքան քուղը դնելը, նյարդերը և մաշկը չվնասելու համար, վերքի վրա դնել մի կտոր գործվածք։ Քուղը դնել վնասված մասից վեր և ձգել, որպեսզի հյուսվածքները և անոթների պատերը սեղմվեն։ Արյունահոսությունը դադարելիս անոթազարկը չի շոշափվում, և վերջույթը գունատվում է։ Եթե տուժածին երկու ժամվա ընթացքում չտեղափոխեն հիվանդանոց, անհրաժեշտ է քուղը թուլացնել, որպեսզի հյուսվածքները չմահանան։
Լիզա Լոպես
TLC
1994-1999 թվականներին խմբում հաճախակի հակասություններ են եղել, որոնք հանգեցրել են նրա անդամների միջև լարված հարաբերությունների։ Դա սկսվել է այն բանից հետո, երբ Լիզան այրել է իր ընկերոջ տունը։ Նրան մեղադրել են այն բանում, որ այդ արարքի պատճառով խումբը նյութական առումով խիստ տուժել է, քանի որ դատարանը Լիզային տուգանել է մեծ գումարով և խումբը ստիպված է եղել վճարել այդ տուգանքը։ Բայց մենեջերի փոփոխությունից հետո այդ դեպքը մեռացվել է և խմբում վերականգնվել է խաղաղությունը ։
Մենակատարի կարիերա
Լոպեսն իրեն համարել է կոլեկտիվի ամենավառ անդամը։ 2000-ականների սկզբին նա սկսել է մենակատարի կարիերան։ Նա համագործակցել է ուրիշ արտիստների հետ, մասնակցել է հեռուստատեսային նկարահանումներին և 2001 թվականին թողարկել իր առաջին «Supernova» անվամբ մենակատարային ալբոմը։ 2002 թվականին նախատսված էր թողարկել երկրորդ ալբոմը («N.I.N.A.»), բայց դրա թողարկումը հետաձգվել է երգչուհու մահից անմիջապես հետո՝ 2002 թվականի ապրիլին ։
Արյունահոսություն
Քթային արյունահոսություն
Քթային արյունահոսությունների պատճառ կարող են լինել գլխի վնասվածքը, արյան ճնշման բարձրացումը, մարմնի գերտաքացումը։ Քթի արյունահոսության դեպքում արյունը կարող է լցվել բերանի խոռոչ, որից առաջանում է հազ, երբեմն՝ փսխումներ։ Արագ, կտրուկ շարժումները, որոնք առաջանում են հազի, փռշտոցի ժամանակ, ուժեղացնում են արյունահոսությունը։
Մարսողական ուղի
Բերանի խոռոչից արյան արտադրությունը կարող է կապված լինել թոքերի, վերին շնչուղիների, ըմպանի, կերակրափողի և ստամոքսի արյունահոսության հետ։ Բերանից հոսող փրփրանման, ալ արյունը բնորոշ է թոքային արյունահոսությանը (օրինակ՝ տուբերկուլոզի ժամանակ)։ Արյունային փսխումն առավել հաճախ առաջանում է ստամոքսի և 12-մատնյա աղիքի խոցային հիվանդության ժամանակ, երբ խոցը քայքայում է արյունատար անոթը։ Ստամոքսային արյունահոսություն երբեմն վկայում է մինչ այդ ստամոքսի անախտանշան ընթացող խոցային հիվանդության մասին և երբեմն կարող է բարդացնել սուր ստամոքսաբորբի, ուռուցքների ընթացքը։ Ստամոքսային արյունահոսության հաճախակի պատճառներից է լյարդի ցիռոզը, որի ժամանակ կերակրափողի և ստամոքսի երակային անոթները լայնանում են ու պատռվում։ Ստամոքսի և 12-մատնյա ադիքի արյունահոսության ստույգ ախտանշան է սուրճի մրուր հիշեցնող փսխման զանգվածը (ստամոքս լցված արյունը ստամոքսահյութի աղաթթվի ազդեցությամբ դառնում է մուգ դարչնագույն), ստամոքսային առատ արյունահոսության դեպքում՝ թարմ և մակարդված մուգ կարմիր արյան առկայությունը՝ փոքր քանակով «սուրճի մրուրի» խառնուրդով։ Որոշ ժամանակ (1-2 օր) անց առաջանում է գարշահոտ ձյութանման կղանք (մելենա)։
Լիզա Լոպես
Անձնական կյանք
Լիզա «Լեֆթ Այ» Լոպեսը տառապել է ալկոհոլային կախվածությունից և փորձել է բուժվել։ Իր խոսքերով՝ նա ալկոհոլից կախում է ունեցել անցյալում ունեցած խնդիրների պատճառով։
Արյունահոսություն
Արյունն արտաթորանքում
Արյունը կղանքում ի հայտ է գալիս ստամոքսաղիքային համակարգի ցանկացած հատվածից, ընդ որում՝ ձյութանման տեսքը վկայում է ստամոքսաղիքային համակարգի վերին բաժինների, իսկ կղանքի հետ հավասարաչափ խառնված մուգ կարմիր արյունը՝ ստորին բաժինների արյունահոսության մասին։ Կղանքի հետ հավասարաչափ չխառնված և չփոփոխված արյունը բնորոշ է հաստ աղիքի ամենաստորին բաժինների արյունահոսությանը։ Մեզում արյան առկայությունը երիկամների, միզածորանի, միզապարկի արյունահոսության նշան է։ Սակայն այս բոլոր նշանները միշտ չէ, որ հնարավորություն են տալիս ճիշտ որոշել արյունահոսության աղբյուրն ու պատճառը, ուստի նման դեպքերում պահանջվում են բարդ ախտորոշիչ հետազոտություններ։ Մեզում, կղանքում արյան չնչին քանակը կարելի է հայտնաբերել միայն մանրադիտակով կամ հատուկ ռեակցիաների օգնությամբ։
Լիզա Լոպես
Անձնական կյանք
1994 թվականին, դավաճանության մեջ կասկածելով իր ընկերոջը՝ ֆուտբոլիստ Անդրե Ռայսոնին և գտնվելով ուժեղ ալկոհոլի ազդեցության տակ, Լիզան այրել է նրա տունը։ Փաստաբանների շնորհիվ դատարանում նրան հաջողվել է խուսափել դաժան պատժից, սակայն այնուամենայնիվ Լիզան ստացել է 5 տարվա պայմանական ազատազրկում։ Նա ստիպված է եղել վճարել հսկայական տուգանք (որը վճարել է խումբը) և անցնել վերականգնողական ծրագիր ։
Արյունահոսություն
Ներքին արյունահոսություն
Ներքին գաղտնի արյունահոսություն, այսինքն մարմնի փակ խոռոչներում արյան կուտակումը լինում է ներքին օրգանների (լյարդ, թոք) վնասման հետևանքով, նման դեպքերում արյունը չի հոսում արտաքին միջավայր։ Այդպիսի արյունահոսությունը հնարավոր է ախտորոշել միայն արյան կորստից առաջացած ընդհանուր վիճակի փոփոխություններով և այս կամ այն խոռոչում արյան կուտակման ախտանշաններով։ Որովայնի խոռոչում արյան առկայությունը բնորոշվում է սուր սակավարյունության ախտանշաններով, գունատություն, անոթազարկի հաճախացում, ծարավի զգացում, քնկոտություն, աչքերի առաջ մթագնում, ուշագնացություն։ Կրծքի խոռոչում արյան կուտակման ժամանակ սակավարյունության ախտանշանները զուգակցվում են հևոցի հետ (շնչառությունը դժվարանում է և հաճախանում)։ Գանգի խոռոչում արյան կուտակման ժամանակ առավել ակնհայտ են գլխուղեղի ճնշման ախտանշանները, գլխացավ, գիտակցության, շնչառության խանգարումներ, լուծանքներ և այլն։
Արյունահոսության դադարեցում
Արտաքին արյունահոսության ժամանակ տարբերում են ժամանակավոր (նախնական) և մշտական (վերջնական) դադարեցում։ Ժամանակավորը կանխում է արյան վտանգավոր կորուստը և հնարավորություն տալիս ժամանակ շահել Այան վերջն դադարեցման համար։ Արտաքին արյունահոսության ժամանակավոր դադարեցման եղանակներն են. ճնշող վիրակապը, մատներով արյունահոսող զարկերակը սեղմելը, արյունահոսություն դադարեցնող վիրակապ դնելը, վերջույթի գերծալումը։
Լիզա Լոպես
Մահ
Ապրիլին հարբեցողությունից բուժվելու համար նա արձակուրդի է մեկնել Հոնդուրաս։ 2002 թվականի ապրիլի 25-ին, վարելով Mitsubishi Montero Sport մեքենա, բեռնատարից առաջ անցնելու և դիմացից եկող մեքենայի հետ բախումից խուսափելու համար Լոպեսն անզգուշաբար դուրս է եկել հանդիպակաց գոտի, նա ստիպված է եղել ճանապարհից կտրուկ շեղվել ճամփեզր, որտեղ պոկել տարել է մի քանի ծառ և մի քանի անգամ շրջվել ։ Ավտոմեքենայում գտնվողներից վախճանվել է միայն Լոպեսը։ Ինչպես հետո է հայտնի դարձել, նա ստացել է պարանոցի և գլխի ծանր վնասվածքներ, որոնք էլ հանգեցրել են մահվան։
Արյունահոսություն
Ճնշող վիրակապեր
Ճնշող վիրակապը դնում են առավելապես երակային, մազանոթային և մանր զարկերակային արյունահոսության ժամանակ, հետևյալ կերպ, վերքի վրա դնում են մանրէազերծած թանզիֆե անձեռոցիկ, վրայից՝ մի քանի շերտով ծալած բամբակ, այնուհետև բինտով ձիգ կապում։ Առանձին դեպքերում (օրինակ՝ հետույքի շրջանի, գլխի մազածածկ մասի) վերքերին ճնշող վիրակապ դնելը արյունահոսության ժամանակավոր դադարեցման միակ միջոցն է։ Խոշոր զարկերակային արյունահոսության ժամանակ, զարկերակի սեղմումը՝ վերքի տեղադրությունից վեր, ցանկացած իրադրությունում արյան ժամանակավոր դադարեցման ամենամատչելի եղանակն է։ Դրա կիրառման համար հարկավոր է մարմնի վրա իմանալ այն տեղը (կետը), որտեղ տվյալ զարկերակը առավել մակերեսային է, և հնարավոր է այն սեղմել ոսկրին։ Այդ կետերում գրեթե միշտ հնարավոր է շոշափել զարկերակի անոթազարկը։
Լիզա Լոպես
Մահ
Երգչուհու մահից անմիջապես հետո նրա մայրը հայց է ներկայացրել Mitsubishi Motors-ի դեմ՝ հայտարարելով, որ իբր մեքենայում եղել են տեխնիկական սխալներ, սակայն ամեն ինչ անցել է ապարդյուն ։
Արյունահոսություն
Մատներով սեղմում
Մատներով սեղմումը հնարավորություն է տալիս վայրկենաբար դադարեցնել արյունահոսություն։ Սակայն նույնիսկ ուժեղ մարդը չի կարող մատներով անոթը սեղմած պահել 10-15 ր-ից ավելի, քանի որ ձեռքերը հոգնում են, և սեղմումը թուլանում է։ Այդպիսի գործելաձևը թույլ է տալիս ժամանակ շահել այլ միջոցների գործադրման, այսինքն՝ լարան դնելու համար։
Լիզա Լոպես
Ծանոթագրություններ
Կատեգորիա:Ամերիկացի երգիչներ Կատեգորիա:Ամերիկացի պարուհիներ Կատեգորիա:Ամերիկացի դերասանուհիներ Կատեգորիա:Ավտոճանապարհային վթարներից զոհվածներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:20-րդ դարի ամերիկացի երգչուհիներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժիշտներ Կատեգորիա:Ամերիկացի դաշնակահարներ Կատեգորիա:Ամերիկացի հեռուստատեսային դերասանուհիներ
Արյունահոսություն
Մատներով սեղմում
Ընդհանուր քնային զարկերակի սեղմումը կատարվում է պարանոցի վերին և միջին հատվածների, ենթածնոտային հատվածի և դեմքի ուժեղ արյունահոսության ժամանակ։ Ողնաշարի ուղղությամբ սեղմվում է վնասվածքի կողմի քնային զարկերակը բութ մատով կամ նույն ձեռքի II-IV մատներով։ Ենթաանրակային զարկերակը սեղմում են ուսահոդի ենթաանրակային և անութային շրջանների և բազկի վերին երրորդի ուժեղ արյունահոսության ժամանակ։ Այն կատարվում է բութ կամ II-IV մատներով՝ վերանրակային փոսում, անրակից վեր՝ վերևից ներքև ուղղությամբ։ Բազկային բազկային, քնային, ենթաանրակային) սեղմելու զարկերակը սեղմում են բազկի միջին և ստորին երրորդի, նախաբազկի և դաստակի վերքերից արյունահոսության ժամանակ՝ II-IV մատներով՝ բազկի ներսային մակերևույթին երկգլխանի մկանի ներսային եզրին։ Բազկային զարկերակը սեղմվում է բազկոսկրին։
Ազդրային զարկերակը սեղմվում է ստորին վերջույթի վերքերից ուժեղ արյունահոսության ժամանակ՝ ձեռքի բութ մատով կամ բռունցքով։ 2 դեպքում էլ սեղմումն իրականացվում է աճուկային շրջանում՝ ցայլոսկրի և զստոսկրի միջև ընկած տարածության միջին մասում։ Բութ մատով սեղմելիս, ճնշումն ուժեղացնելու նպատակով, վրայից սեղմում են նաև մյուս ձեռքի բութ մատով։ Բռունցքով սեղմումը կատարվում է այնպես, որ միջմատոսկրային հոդերում ծալման գիծը լինի աճուկային ծալքին հակառակ։ Սեղմումը կարելի է ուժեղացնել մյուս բռունցքով։
Արյունահոսությունը դադարեցնող լարան
Արյունահոսություն դադարեցնող լարան դնելը վերջույթների խոշոր զարկերակներից արյունահոսության ժամանակավոր դադարեցման հիմնական եղանակն է։ Ռետինե լարանը բաղկացած է հաստ ռետինե խողովակից կամ 1-1,5 (երկար ժապավենից, որի մի ծայրին ամրացված է կեռիկ, մյուսին՝ մետաղե շղթա։
Լարանը դրվում է վերքից վերև և որքան հնարավոր է մոտ։ Եթե լարանը թույլ է սեղմում, արյունահոսություն շարունակվում է, և, քանի որ սեղմված են նաև երակները, ծայրանդամը լցվում է արյունով, անոթներում արյան ճնշումը բարձրանում է, և վերջույթը կապտում է։ Վերջույթը լարանով ուժեղ սեղմելիս վնասվում են նաև հյուսվածքները, այդ թվում՝ նյարդերը, և կարող է առաջանալ վերջույթի լուծանք։ Լարանը պետք է մնա մինչև արյունահոսության դադարելը։ Դրա ճիշտ կիրառումից արյունահոսություն միանգամից դադարում է, ծայրանդամի մաշկը՝ գունատվում։ Վերջույթի սեղմման աստիճանը կարելի է որոշել լարանից ցած գտնվող որևէ զարկերակի անոթազարկով։ Վերջինիս բացակայությունը վկայում է զարկերակի սեղմման մասին։ Լարանը վերջույթի վրա կարող է մնալ 2 ժամից ոչ ավելի (ձմռանը, դրսում՝ 1-1,5 ժամ), քանի որ երկարատև սեղմումից լարանից ցած վերջույթը կարող է մեռուկանալ։ Լարանին ամրացվում է թղթի կամ ստվարաթղթի թերթիկ, որի վրա նշվում է լարանը դնելու ժամկետը։
Վերջույթի գերծալում
Վերջույթի գերծալումը, որպես վերջույթի արյունահոսության ժամանակավոր դադարեցման եղանակ, կիրառելի է վերին (մասամբ՝ ստորին) վերջույթների արյունահոսության ժամանակավոր դադարեցման համար։ Վերջույթի ուժեղ ծալման ժամանակ արյունահոսություն դադարում է զարկերակի ծալման հաշվին։ Նախաբազկի և դաստակի վերքերից արյունահոսության դադարեցման համար վերջույթը գերծալում են արմնկային հոդում և ծալված նախաբազուկը բինտով կապելով՝ մոտեցնում բազկին։ Բազկի վերին հատվածի և ենթաանրակային շրջանի վերքից արյունահոսության ժամանակ վերին վերջույթն ուժեղ հետ են թեքում և ծալում արմնկային հոդում, ապա ծայրանդամն անշարժացնում բինտով։
Ներքին արյունահոսություն
Ներքին արյունահոսությունների դեպքում հարկավոր է անհապաղ շտապ օգնություն հրավիրել կամ տուժածին տեղափոխել հիվանդանոց, քանի որ առաջին օգնության միջոցով անհնարին է թեկուզ ժամանակավոր դադարեցնել այն։ Որովայնի ուժեղ սալջարդերի և վերքերի ժամանակ հարկավոր է դիմել բժշկի օգնությանը՝ չսպասելով ներքին արյունահոսության ախտանշանների ի հայտ գալուն, որոնք կարող են դրսևորվել ոչ միանգամից (օրինակ՝ փայծաղը վնասվելիս նրա հյուսվածքը երբեմն սկսում է բուռն արյունահոսել վնասվածքից մի քանի ժամ անց)։ Գլխի սալջարդի դեպքում նույնպես անհապաղ պետք է բժշկի դիմել։
Թոքային կամ ստամոքսաղիքային արյունահոսություն վկայում է հիվանդանոցային բուժում պահանջող լուրջ հիվանդության առկայության մասին։ Ստամոքսաղիքային համակարգի արյունահոսության ժամանակ, մինչև բժշկի գալը, հարկավոր է ապահովել հիվանդի հանգիստը։ Հիվանդին չի թույլատրվում ուտել և խմել։ Ուղիղ աղիքից առատ արյունահոսությունը նույնպես պահանջում է շտապ բժշկական օգնություն։
Նեյթան Լեյն
Նեյթան Լեյն (Nathan Lane, ծնունդով՝ Ջոզեֆ Լեյն (Joseph Lane), ), ամերիկացի դերասան, «Թոնի» մրցանակի եռակի և «Էմմի» ցերեկային մրցանակի կրկնակի դափնեկիր։
Լեյնն առավել հայտնի է թատրոնում կատարած աշխատանքով և «Վանդակ թռչնակների համար» (1996), «Պրոդյուսերները» (2005), «Մկան որս» (1997) ֆիլմերում ու «Ամերիկյան ընտանիք» (2010-2017), «Լավ կին» (2012-2014), «Ժողովուրդն ընդդեմ Օ. Ջեյ Սիմփսոնի։ Հանցագործությունների ամերիկյան պատմություն» (2016) սերիալներում կատարած դերերով, ինչպես նաև՝ «Առյուծ արքան» մուլտֆիլմի եռագրություններում չափահաս Տիմոնի հնչյունավորմամբ (1994-2004)։
Վաղ տարիներ
Լեյնը ծնվել է 1956 թվականին Նյու Ջերսի նահանգի Ջերսի Սիթի քաղաքում՝ իռլանդա-ամերիկացի կաթոլիկների ընտանիքում ։ Ծնվելուց հետո ստացել է Ջոզեֆ անունը՝ ի պատիվ հորեղբոր, որը եղել է ճիզվիտների քահանա ։ Նրա հայրը՝ Դենիելը, եղել է բեռնատարի վարորդ և տաղանդավոր տենոր, բայց 1967 թվականին, երբ Լեյնը 11 տարեկան էր, մահացել է հարբեցողությունից։ Նրա մայրը՝ Նոռան, եղել է տնային տնտեսուհի և քարտուղարուհի. նա տառապել է երկբևեռ աֆեկտիվ խանգարումով և վախճանվել է 2000 թվականին  ։ Լեյնն ունի նաև երկու եղբայր՝ Դենիել կրտսերը և Ռոբերտը ։ Լեյնը սովորել է կաթոլիկ դպրոցում, որտեղ դեռ այն ժամանակ բացահայտվել է նրա դերասանական տաղանդը. 1974 թվականին Սուրբ Պետրոսի նախապատրաստական դպրոցում (St. Peter's Preparatory High School) նա ճանաչվել է «Լավագույն դերասան»։
Լեյնը երկու անգամ (2013 և 2015 թվականներ) առաջադրվել է Նյու Ջերսիի փառքի սրահում ընդգրկվելու համար։
1970-1980-ականներ
Լեյնը կրթաթոշակով ընդունվել է Սուրբ Հովսեփի քոլեջ (Saint Joseph's University) և այնտեղ գնացել է իր եղբոր՝ Դենիելի հետ։ Քոլեջ ժամանելու օրը պարզել է, որ իր դերասանական կրթաթոշակը չի բավականացնում ապրելու և ուսման ծախսերը հոգալու համար և որոշել է հեռանալ տարվա ընթացքում գումար վաստակելու համար ։
Քանի որ դերասանական արհմիությունում արդեն գրանցվել էր դերասան Ջոզեֆ Լեյն անվամբ, իր անունը փոխել է Նեյթան՝ ի պատիվ «Տղաներ և տիկնիկներ» մյուզիքլի կերպար Նեյթան Դեթրոյտի ։ Նա տեղափոխվել է Նյու Յորք, որտեղ երկարատև աշխատանքներից հետո, այնուամենայնիվ, կարողացել է ստեղծել դերասանի իր կարիերան՝ սկսելով Պատրիկ Սթեքի հետ կատակերգական սթենդ-ափ շոուից, իսկ հետո՝ տեղի մի շարք թատրոնների ոչ բրոդվեյական բեմադրություններում։ Լեյնն առաջնաելույթ է ունեցել 1982 թվականին Բրոդվեյում՝ խաղալով Նոել Կաուարդի «Այդ ծիծաղը» բեմադրության վերստեղծած տարբերակում (այդ դերի համար նա առաջադրվել է «Դրամա Դեսկ» մրցանակի) ։ Երկրորդ անգամ Բրոդվեյում հայտնվել է 1983 թվականին՝ «Մերլին» մյուզիքլում խաղալով Չիտա Ռիվերի և Դագ Հենինգի հետ։ Հետո Լեյնը մասնակցել է մի շարք բեմադրություններում՝ ներառյալ «Քամին ուռիների մեջ» մյուզիքլը ։
1990-ականներ
Նեյթանը բավականին ակտիվ աշխատել է իր մտերիմ ընկերոջ՝ սցենարիստ Թերենս Մաքնելիի հետ։ Բրոդվեյական բեմադրությունների շարքից հետո ծանոթացել է Սթիվեն Սոնդհեյմի հետ։ Առաջին անգամ նրանք իրար հետ աշխատել են «Մարդասպաններ»-ում և «Իմաստուններ»-ում։ Սոնդհեյմը և Լեյնը կրկին հանդիպել են արդեն 2004 թվականին Լինքոլն կենտրոնում «Գորտեր» մյուզիքլի համար ընթացող աշխատանքների ընթացքում։ Սթիվենը Նեյթանի համար նույնիսկ երգ է գրել, որը նա երգել է «Վանդակ թռչնակների համար» ֆիլմում։ Այս ֆիլմը Լեյնին կատակերգությունում կամ մյուզիքլում լավագույն տղամարդկային դերի համար բերել է «Ոսկե գլոբուս» մրցանակի անվանակարգ ։
90-ականների վերջին արդեն Լեյնի պատկերների թվում էին «Ֆրենքի և Ջոնի»-ն, «Ադամսների ընտանեկան արժեքները»-ը, «Մկան որս»-ը և այլն։
2000-2010-ականներ
Նեյթան Լեյնը ստացել է երկորդ «Թոնի» մրցանակը «Պրոդյուսերները» մյուզիքլում կատարած գլխավոր դերի համար (առաջինը նա ստացել է «Ֆորումի ճանապարհին զվարճալի պատահար»-ի համար)։ 2004 թվականին ելույթ է ունեցել որպես Ռիչարդ Դրեյֆուսի փոխարինող, որը որպես մյուզիքլի լավագույն դերասանի նրան բերել է Լոուրենս Օլիվիեի մրցանակ։
2006 թվականին Լեյնը կինոարդյունաբերության զարգացման գործում իր ավանդի համար Հոլիվուդյան փառքի ծառուղում արժանացել է աստղի։ Նրա համարը 6801-ն է ։
Հետո Լեյնը նկարահանվել է մի քանի ֆիլմերում՝ ներառյալ «Սթափ գլխով»-ը և «Մարդուկ-ջարդուկը և առնետների թագավորը»-ը։ 2012 թվականին թողարկվել է «Ասա դու ինձ, հայելի՛» ֆիլմը, որտեղ դերասանը կատարել է գլխավոր դերերից մեկը՝ Բրայթոնի դերը, որը թագուհու անձնվեր ծառան էր ։
Ծանոթագրություններ
Կատեգորիա:Փետրվարի 3 ծնունդներ Կատեգորիա:1956 ծնունդներ Կատեգորիա:Ջերքի Սիթի քաղաքում ծնվածներ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:«Թոնի» մրցանակի դափնեկիրներ Կատեգորիա:Լոուրենս Օլիվիեի մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի երգիչներ Կատեգորիա:Ամերիկացի հնչյունավորողներ Կատեգորիա:Ամերիկացիներ իռլանդական ծագմամբ Կատեգորիա:«Դրամա Դեսկ» մրցանակի դափնեկիրներ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի գրողներ Կատեգորիա:Ամերիկացի պրոդյուսերներ Կատեգորիա:Ամերիկացի հեռուստապրոդյուսերներ
Գուլուկ
Գուլուկ, Կուլուկ, աղբյուր Թուրքիայում, Կիլիկյան Տավրոս լեռնահամակարգում։ Ճշգրիտ տեղադրությունը չի նշվում ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Թուրքիայի աղբյուրներ Կատեգորիա:Կիլիկիա
Հրիշկոյի ազգային բուսաբանական այգի
Հրիշկոյի ազգային բուսաբանական այգին (Національний ботанічний сад імені М.М. Гришка, Natsionalnyi botanichnyi sad im. M.M.Hryshka), գտնվում է Կիևում՝ Ուկրաինայի մայրաքաղաքում.
Հրիշկոյի ազգային բուսաբանական այգին կրում է սովետական ​​բուսաբան Միկոլայ Հրիշկոյի անունը, որը ծնվել է Պոլտավայում։ Հրիշկոյի ազգային բուսաբանական այգին հիմնադրվել է 1936 թվականին, ընդգրկում է 1.3 կմ² տարածք (120 հա) և պարունակում է 13,000 տեսակի ծառեր, թփեր, ծաղիկներ և այլ բույսեր ամբողջ աշխարհից։ Այն ունի բազմաթիվ մերկասերմեր և Գլեդիչիա, ծաղիկներ, ինչպիսիք են վարդերը, մագնոլիան և թփեր, ներառյալ յասաման։ Այգում կան ջերմատներ, ջերմոցներ։ Այն ամենատարածվածն է բնակիչների շրջանում, որտեղ կարելի է տեսնել էկզոտիկ բույսեր և մասնակցել ծաղիկների ցուցահանդեսների։ Գարնան վերջում ծաղկող շուշանները հանրաճանաչ են կենտրոնական պարտեզում։
Այգու տարածքը բաժանված է ֆլորիստիկական համալիրների, ինչպիսիք են ուկրաինական Կարպատները, Ուկրաինայի հարթավայրերը, Ղրիմը, Կովկասը, Կենտրոնական Ասիան, Ալթայը և Արևմտյան Սիբիրը, Հեռավոր Արևելքը։ Յուրաքանչյուր գոտում կարելի է գտնել տվյալ շրջանի համար հատուկ բույսեր։ Ներկայացվում է նաև յուրաքանչյուր տարածքի աշխարհագրությունն ու լանդշաֆտը։ Այգին ունի նաև եզակի և հազվագյուտ արևադարձային և մերձարևադարձային բույսերի մեծ հավաքածու, որոնք ներկայացված են ջերմոցում։ Բուսաբանական այգին տպավորիչ է խոլորձների ավելի քան 350 տեսակներով։
Գերեզմանոց
Ժամանակակից բուսաբանական այգու տարածքում 1798-1888 թվականներին Զվերինեցկի գերեզմանատան մի մասն էր  ։
Գաղափար
Բուսաբանական այգի ստեղծելու գաղափարը հայտնվեց 1918 թվականի աշնանը Գիտությունների ազգային ակադեմիայի ստեղծումից հետո։ Այգու գիտական ​​հիմքերը մշակվել են Վլադիմիր Իպպոլիտովիչ Լիպսկի աշխատանքների շնորհիվ։ Նա Ուկրաինայի Գիտությունների ակադեմիայի առաջին նախագահներից մեկն էր, աշխարհահռչակ գիտնական, հայտնի բուսաբանական այգիների ճանապարհորդ և գիտակ։ Հենց նա էր, որ հիմնավորեց նման բուսաբանական այգու գաղափարը, ստեղծեց դրա կառուցվածքն ու գործունեությունը, մշակեց մանրամասն կառուցապատման ծրագիր։ Սկզբնապես Գոլոսևսկի անտառի հիմքի վրա նախատեսվում էր ստեղծել բուսաբանական այգի, և Լիպսկին կարող էր լինել դրա տնօրենը։ Բայց այս ծրագիրը չի իրականացվել։ 1928 թվականին ակադեմիկոս Լիպսկին տեղափոխվեց Օդեսա, որտեղ մինչև իր կյանքի վերջը նա ղեկավարեց Իլյա Մեխնիկովի Օդեսայի ազգային համալսարանի բուսաբանական այգին։ Ժամանակակից բուսաբանական այգու տարածքում 1798 թվականից մինչև 1888 թվականը գտնվել է Զվերինեցկի գերեզմանատան մի մասը։
Արտաքին հղումներ
Կատեգորիա:Կիևի տեսարժան վայրեր Կատեգորիա:Զբոսայգիներ այբբենական կարգով Կատեգորիա:1935 հիմնադրումներ
Ռուզան Սարյան
Ռուզան Ղազարոսի (Լազարի) Սարյան, հայ բանասեր, արվեստաբան, բանասիրական գիտությունների թեկնածու (2014): Մարտիրոս Սարյանի տուն-թանգարանի տնօրեն 2004 թվականից ։
Մեծանուն նկարիչ Մարտիրոս Սարյանի թոռնուհին է, կոմպոզիտոր, մանկավարժ Ղազարոս Սարյանի և Գալինա (Լեսնիկովա) Սարյանի դուստրը։
Կենսագրություն
Ռուզան Սարյանը ծնվել է 1959 թվականի հունիսի 14-ին Երևանում, Ղազարոս և Գալինա (Լեսնիկովա) Սարյանների ընտանիքում։ Ավարտել է Երևանի պետական համալսարանի ռուսաց լեզվի և գրականության բաժանմունքը։ 1981-1994 թվականներին և 1999 թվականից մինչ այսօր աշխատում է ՀՀ ԳԱԱ արվեստի ինստիտուտի կերպարվեստի բաժնում ։ 2002 թվականին Մարտիրոս Սարյանի կյանքի և ստեղծագործության մասին դասախոսություններով հանդես է եկել Սորբոնի համալսարանում, 2004 թվականին Լոս Անջելեսի կալիֆորնյան համալսարանում (UCLA), 2005 թվականին Լոնդոնի Հայկական ինստիտուտում։ 2003 թվականից աշխատել է Սարյանի տուն-թանգարանում որպես փոխտնօրեն, իսկ 2004 թվականից՝ տնօրեն ։ 2006 թվականից Հայաստանի նկարիչների միության անդամ է։
2004-2011 թվականներին Մարտիրոս Սարյանի տուն-թանգարանում և արտերկրում կազմակերպել է Մարտիրոս Սարյանի ստեղծագործությունների ցուցահանդեսներ`
Ռուզան Սարյանը Մարտիրոս Սարյանի ստեղծագործությունների մասնակցությունն է ապահովել Նիդերլանդներում կազմակերպված «Ռուսաստանի անհայտ Արևելքը» 2010 թվական, և Մոսկվայի Պուշկինի անվան կերպարվեստի թանգարանում «Ծիածանի երկու երանգ` զույգ ազգերի ճակատագիր» 2010 թվականի ցուցահանդեսներում։ Հրապարակել է բազմաթիվ աշխատություններ, գրքեր, կատալոգներ և ալբոմներ։
Մրցանակներ
2009 թվականին Ֆրանսիայում Հայաստանի տարվա շրջանակներում Իսի-լե-Մուլինո քաղաքի պատմության թանգարանում «Մարտիրոս Սարյան կամ Հայաստանի գույներ» ցուցահանդեսի կազմակերպման համար արժանացել է Ֆրանսիայի Հանրապետության Արվեստի և գրականության շքանշանի (ասպետի աստիճան)։ 2013 թվականին «Մարտիրոս Սարյանի գրքարվեստը» ալբոմի համար արժանացել է ՀՀ մշակույթի նախարարության գլխավոր մրցանակի։
Ծանոթագրություններ
Կատեգորիա:Հայ բանասերներ Կատեգորիա:ԵՊՀ շրջանավարտներ Կատեգորիա:Հայ արվեստաբաններ Կատեգորիա:Բանասիրական գիտությունների թեկնածուներ
Բուրջի
Բուրջի, լեռ Հայկական լեռնաշխարհում, Զանգեզուրի լեռնաշղթաում, Կապան քաղաից 5 կմ հարավ։ Բարձրությունը ծովի մակարդակից 2400 մ է։ Անտառապատ է ։
Ծանոթագրություններ
Կատեգորիա:Հայկական լեռնաշխարհի լեռներ
Գյուվերջինմիկ
Գյուվերջինմիկ, լեռ հայկական լեռնաշխարհում, Անտիպոտական լեռնահամակարգում, Բաբերդ քաղաքի մոտ 38 կմ արևմուտք. Գյումուշխանեի հարավային շրջանում։ Բարձրությունը 2055 մ ։
Ծանոթագրություններ
Կատեգորիա:Հայկական լեռնաշխարհի լեռներ
Օրբելու կոնգրեսը (հուշամեդալ)
Օրբելու կոնգրեսը նշանավորվում է արծաթյա հուշամեդալով, որը ստեղծվել է ակադեմիկոս Հովսեփ Օրբելու մտահղացմամբ և միջոցներով։ Գտնվում է Օրբելի եղբայրների տուն-թանգարանում։
Պատմություն
1935 թվականի սեպտեմբերի 11-ին ճարտարապետ Կվարենգիի էրմիտաժյան լավագույն սրահներից մեկում՝ «Էրմիտաժի թատրոնում», բացվեց իրանական արվեստի և հնագիտության երրորդ միջազգային կոնգրեսը։
Տվյալներ
Հուշամեդալ (արծաթ, տրամաչափ՝ 6 սմ, ք. 0.20), Լենինգրադ, 1935 թ. դրամահատարան, հեղինակ՝ Անտոն Վասուտյին
Արտաքին հղումներ
Կատեգորիա:Թանգարանային նմուշներ Կատեգորիա:Հայաստանի թանգարաններ
Հարավային Հիդրա
Հարավային Հիդրա, համաստեղություն երկնքի հարավային կիսագնդում։ Գտնվում է Օկտանտ, Տուկան, էրիդան, Ժամացույց, Սեղանասար, Ցանց, Ոսկե ձկնիկ, Ճանճ համաստեղությունների միջև։ Հարավային Հիդրան միջին լայնություններից չի երևում։
Ֆելհայմ
Ֆելհայմ (Fellheim), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1151 մարդ (դեկտեմբերի 31, 2010) ։ Զբաղեցնում է 5,08 կմ² մակերես։ Պաշտոնական կոդ՝ 09 7 78 139։
Արտաքին հղումներ
Կատեգորիա:Գերմանիայի բնակավայրեր
Հարականջագեղձի բորբոքում
Հարականջագեղձի բորբոքում, հարականջային թքագեղձի բորբոքում։ Լինում է ոչ համաճարակային և համաճարակային։
Սուր, ոչ համաճարակայինը նկատվում է վարակիչ հիվանդություններից (տիֆ, դիզենտերիա) և ծանր վիրահատումներից հետո։ Առաջանում է նաև տեղական պատճառներից, թքաքարերի, թքածորանների մեջ օտար մարմինների առկայության, թքագեղձի հարակից հյուսվածքների բորբոքային պրոցեսների, վնասվածքների, բերանաբորբերի դեպքերում։ Հիվանդությունն սկսվում է գեղձի ցավերով, ուռածությամբ, պնդացմամբ, բերանի չորության զգացումով։ Նկատվում է ստորին ծնոտի շարժումների սահմանափակում, ջերմության բարձրացում՝ 38-ից 39 °C։ Հնարավոր բարդությունները, թարախակույտի առաջացում, գեղձի մեռուկացում, դիմային նյարդի բորբոքում, թքային խուղակներ։ Երբեմն հիվանդության ընթացքը կարող է վերածվել քրոնիկականի։ Բուժումը չգրգռող դիետա, մեծ այտուցների դեպքում 1-2-րդ օրը նշանակում են 0,1%-անոց ատրոպինի լուծույթ (թքահոսությունը պակասեցնելու նպատակով), ՈԻԲՏ թերապիա, կոմպրեսներ գեղձի շրջանում, հակաբիոտիկների ներարկումներ, 3-4-րդ օրը՝ թքահոսությունն արագացնող միջոցներ (աղաթթվային պիլոկարպին), թարախակույտի դեպքում՝ վիրաբուժական միջամտություն։
Տես նաև
Կատեգորիա:Հիվանդություններ
Ֆրանկոֆոն երկրների խորհրդարանական վեհաժողով
Ֆրանկոֆոն երկրների խորհրդարանական վեհաժողով, Ֆրանկոֆոնիայի խորհրդարանական վեհաժողով (Аssemblée parlementaire de la francophonie, APF), ֆրանսախոս երկրների միջազգային կազմակերպությունների խորհրդատվական մարմին (Organisation internationale de la Francophonie, OIF):
Գլխամասային գրասենյակ
Ֆրանսախոս երկրների խորհրդարանական վեհաժողովի գլխամասային գրասենյակը, որը նախկինում կոչվում էր «Ֆրանկոֆոն խորհրդարանականների միջազգային խորհրդարանական վեհաժողով», գտնվում է Փարիզում։
Հիմնադրում
Ֆրանկոֆոն երկրների խորհրդարանական վեհաժողովը ֆրանսախոս երկրների միակ միջխորհրդարանական կազմակերպությունն է, որը ճանաչվել է Ֆրանկոֆոն երկրների խարտիայով։
Նպատակներ
Ֆրանկոֆոն երկրների խորհրդարանական վեհաժողովը հանդիսանում է քննարկումների ֆորում, առաջարկներ ներկայացնելու և տեղեկատվության փոխանակում իր անդամների համար փոխադարձ հետաքրքրություն ներկայացնող բոլոր հարցերի վերաբերյալ։ Այն մասնակցում է ֆրանսախոս երկրների ինստիտուցիոնալ կյանքին, եզրակացություններ և առաջարկություններ է կազմում ֆրանսախոս երկրների նախարարների և ֆրանսախոս երկրների միջազգային կազմակերպությունների, ֆրանսերեն լեզուն օգտագործող պետությունների և կառավարությունների ղեկավարների մակարդակով։ Ֆրանսախոս երկրների հանդիպումների ժամանակ հանդես է գալիս պետությունների ղեկավարների դիմաց, նախաձեռնում և միջոցներ է իրականացնում միջխորհրդարանական համագործակցության և ժողովրդավարության զարգացման բնագավառներում։
Ֆրանսախոս երկրների խորհրդարանական վեհաժողովը կարևոր վերլուծական աշխատանքներ է իրականացնում այնպիսի թեմաներով, ինչպիսիք են քաղաքական իրավունքները և ազատությունները, խորհրդարանները և հաղորդակցությունը, ֆրանսախոս երկրների տնտեսական տարածքը և ապակենտրոնացված համագործակցությունը, ինչպես նաև կրթությունը, ֆրանսերեն լեզուներով խոսող երկրների գիտելիքների տարածման խոչընդոտները, ֆրանսերենի դերը միջազգային համագործակցության մեջ։ Վեհաժողովն իր հանձնարարականները ձևակերպում է իր հանձնաժողովների կողմից պատրաստված զեկույցների հիման վրա։
Անդամներ
84 parlements ou organisations sont actuellement représentés à l'APF :
53 անդմաներ (որոնցից 1 կասեցված է)
14 հարակից անդամներ
17 դիտորդներ
Արտաքին հղումներ
Կատեգորիա:Խորհրդարանական վեհաժողով Կատեգորիա:Ֆրանսերեն
Լուելա Դաուդ Սմիթ
Լուելա Դաուդ Սմիթ (Luella Dowd Smith, ), ամերիկացի բանաստեղծ, գրող։
Սմիթը տասը տարի դասավանդել է դպրոցում, եղել է երեք ավագ դպրոցի և մեկ ակադեմիայի տնօրեն։ Նրա աշխատանքային գործունեության բնագավառներն են եղել նաև զսպվածությունը, կիրակնօրյա դպրոցը, արգելքն ու հավասար ընտրական իրավունքները։ Սմիթը գրել է Ազգային տիեզերական հասարակության համար։ Նա հեղինակել է «Ճանապարհի եզրի տերևներ», 1879 թվական, «Քամու ծաղիկներ», 1887 թվական, «Ծաղիկներ օտար դաշտերից», 1895 թվական, «Եկեղեցու արժեքը», 1898 թվական, «Ժուժկալության տասներեք թեզեր և երկու եռագրություններ», 1901 թվական, ինչպես նաև «Հաղթանակելու ուղիները», 1904 թվական, «Առօրյա մտքեր ու իդելաներ», 1930 թվական, «Ճանապարհին, բանաստեղծություններ», 1938 թվական։
Կենսագրություն
Լուելա Դաուդ Սմիթը ծնվել է 1847 թվականին Մասաչուսեթսի Շեֆիլդ քաղաքում՝ Ալմերոն և Էմիլի (Կուրտիս) Դաուդների ընտանիքում։ Եղել է ընտանիքի չորս երեխաներից ավագը։ Երբ Լուելան երկու տարեկան էր, ընտանիքը տեղափոխվել է Արևմտյան Վերջինիա, որտեղ նրանք մնացել են ինը տարի։ Նրա ծնողները եղել են մանկավարժներ, և նա կրթվել է տանը և ծնողների ղեկավարած դպրոցում։
Երբ Լուելան ինը տարեկան էր, ընտանիքը վերադարձել է Մասաչուսեթս, որտեղ նա սովորել է Հարավային էգրեմոնի ակադեմիայում, որտեղ հետագայում դասավանդել է, 1866 թվականին ավարտել է Ուեսթֆիլդի ավագ և նորմալ դպրոցները, 1868 թվականին՝ Չարլզ Ֆ. Դաուդսի սեմինարիան։
Գործունեություն
Բացի մասնավոր դասեր տալը, Սմիթը մի քանի տարի դասավանդել է դպրոցում։ Նա նաև իրականացրել է կիրակնօրյա դպրոցի, զսպվածության և ընտրական իրավունքի հետ կապված աշխատանքներ։
1875 թվականի մայիսի 18-ին ամուսնացել է Հենրի Հեդլի Սմիթի հետ։ Նրանք մինչև 1884 թվականն ապրել են Շեֆիլդում, այնուհետև մեկնել են Եվրոպա, երկար ճամփորդությունից հետո վերադարձել են ԱՄՆ, հաստատվել Հուդզոնում, Նյու Յորք, որտեղ դոկտոր Սմիթը զբաղվել է բժշկությամբ։
Սմիթը գրական աշխատանքով զբաղվել է երիտասարդ տարիներից։ Նա շատ է գրել և՛ արձակ, և՛ բանաստեղծություն, իր գրվածքները հանձնել է տարբեր ամսագրերի և պարբերականների։ 1879 թվականին նա հավաքել է իր մի շարք գործեր և դրանք հրատարակել «Ճամփեզրի տերևներ» (Նյու Յորք) անվամբ։ 1887 թվականին լույս է տեսել երկրորդ հատորը՝ «Քամու ծաղիկներ» (Չիկագո)։ Նրա հետագա աշխատանքները ներառված են «Ծաղիկներ օտար դաշտերից», 1895 թվական, «Եկեղեցու արժեքը», 1898 թվական և «Ժուժկալության տասներեք թեզեր և երկու եռագրություններ», 1901 թվական հատորներում։
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի բանաստեղծներ Կատեգորիա:Ամերիկացի սուֆրաժիստներ Կատեգորիա:20-րդ դարի ամերիկացի կին գրողներ Կատեգորիա:Ամերիկացի մանկավարժներ
Ինքնաթիռի ուղղյակներ
Ինքնաթիռի ուղղյակներ, ինքնաթիռի աերոդինամիկական մակերևույթներ, որոնք նախատեսված են կայունությունը և կառավարելիությունն ապահովելու համար։ Սովորաբար գտնվում են ֆյուզելաժի պոչամասում, երբեմն էլ՝ ցռուկամասում։ Իրենց կառուցվածքով ուղղյակները նման են ինքնաթիռի թևին։ Տարբերում են հորիզոնական՝ երկայնական կայունությունը և թռիչքի բարձրության կառավարումն ապահովող, և ուղղաձիգ ՝ թռիչքի ուղղությունը պահպանող և փոփոխող ինքնաթիռի ուղղյակներ։ Սլաքաձև թևով ռեակտիվ ինքնաթիռների ուղղյակները նույնպես սլաքաձև են։
Կատեգորիա:Տեխնիկա
Սամվել Օհանյան (դերասան)
Սամվել Օհանյան, հայ դերասան։ Առավել հայտնի է 《Որոգայթ (2)》 հեռուստասերիալից ` որպես Ռուդոլֆ (Կարո)։
Կենսագրություն և գործունեություն
Սամվել Օհանյանը ծնվել է 1955 թվականի սեպտեմբերի 27-ին Երևան քաղաքում։ Ավարտել է Երևանի Ս. Շահումյանի անվան թիվ 1 միջնակարգ դպրոցը, իսկ 1974 թվականին՝ Երևանի պետական գեղարվեստա-թատերական ինստիտուտի դերասանական ֆակուլտետը՝ Զավեն Տատինցյանի արվեստանոցը։
1978 թվականից աշխատում է Երևանի Պատանի հանդիսատեսի պետական թատրոնում՝ որպես դերասան ։
Դերեր և ներկայացումներ
Սամվել Օհանյանը խաղացել է մի շարք ներկայացումներում, որոնցից են՝ «Ողջույն դինոզավրերին» (Վասյա), «Սկիզբ» (Կակալ), «Ատամնույժն արևելյան» (Միքո), «Ոչնչից մեծ աղմուկ» (Պադրե), «Ավագ որդին» (Սարաֆանով), «Ոսկե բանալի» (Կարաբաս), «Արատայի առասպելները» (Ասքերգու) և այլն ։
Հեռուստասերիալներ
Սամվել Օհանյանը նկարահանվել է նաև հեռուստասերիալներում, այդ թվում՝ «Որոգայթ», «Լիալուսին», «Եդեմի գաղտնիքները», «Ժառանգներ 2», «Մեր գյուղը», «Անցյալի ստվերները», «Առաջնորդները», «Թունավոր սեր», «Կոռուպցիա», «Ես տեսնում եմ», «Անհասցե ծնվածները», «Սարի աղջիկ» և այլն ։
Պարգևներ
2019 թվականի մարտի 27-ին՝ թատրոնի միջազգային օրվա կապակցությամբ, ՀՀ Մշակույթի նախարարության կողմից արժանացել է ոսկե մեդալի ։
Արտաքին հղումներ
Կատեգորիա:Հայ դերասաններ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Երևան քաղաքում ծնվածներ Կատեգորիա:Սեպտեմբերի 27 ծնունդներ Կատեգորիա:1955 ծնունդներ Կատեգորիա:Ապրող անձինք Կատեգորիա:ՀՀ մշակույթի նախարարության ոսկե մեդալակիրներ
Գութանի
Գութանի, ճանապարհային կայարան Երևանի խանության Վեդիբացարի գավառում։ Ճշգրիտ տեղադրությունը՝ անորոշ ։
Ծանոթագրություններ
Կատեգորիա:Հայկական լեռնաշխարհի ճանապարհային կայաններ
Հավանգեն
Հավանգեն (Hawangen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1248 մարդ (դեկտեմբերի 31, 2010) ։ Զբաղեցնում է 14,50 կմ² մակերես։ Պաշտոնական կոդ՝ 09 7 78 149։
Ծանոթագրություններ
Կատեգորիա:Գերմանիայի բնակավայրեր
Վիլլի Ֆրիդրիխ Կյոնիցեր
Վիլլի Ֆրիդրիխ Կյոնիցեր (Willi Friedrich Könitzer, ), գերմանացի գրող և լրագրող, հակասեմական գործերի հեղինակ ։
Կենսագրություն
Վիլլի Ֆրիդրիխ Կյոնիցերը ծնվել Է 1905 թվականի մայիսի 13-ին, Վուպերտալում։ 1932 թվականին Մարբուրգյան համալսարանում պաշտպանել է բանաստեղծ Ֆրիդրիխ Հյոլդերլին ի մասին գրած դիսերտացիան և դարձել գիտությունների թեկնածու։ Գերմանիայում ազգային-սոցիալիսնտերի իշխանության գալուց հետո, Կյոնիցերը ակտիվ հրատարակվում էր, ինչպես նաև աշխատում էր ռադիոյում։ Բացի այդ, տվյալ շրջանում, նա գրեց մի շարք գրական ստեղծագործույթուններ՝ ազգային-սոցիալիստական և հակասեմական ուղղություններով։ Մասնավորապես 1938 թվականին նա գերմաներեն լեզվով թարգմանեց «Bagatelles pour un massacre» հակասեմական բրոշյուրը, իսկ 1939 թվականին հրատարակեց «Հրեաների հարցի» հոդվածների հավաքածուն։ Եվրոպայում Երկրորդ համաշխարհային պատերազմի ավարտին Վիլլի Կյոնիցերը բանտարկվել է № 7 «Սաքսենհաուզեն» խորհրդային հատուկ ճամբարում, որտեղ էլ մահացել 1947 թվականի հունվարի 9-ին։ Խորհրդային օկուպացիայի գոտում, այնուհետև ԳԴՀ-ում նրա աշխատանքների մեծ մասը պահվել  է «Առգրավված գրականության ցանկում»։
Արտաքին հղումներ
Կատեգորիա:Գերմանացի լրագրողներ Կատեգորիա:20-րդ դարի գրողներ Կատեգորիա:Գերմանացի գրողներ
Աբրահամ Մանուկյան
Աբրահամ Հակոբի Մանուկյան, ՀՀ պետական և քաղաքական գործիչ, ՀՀ Ազգային ժողովի նախկին պատգամավոր։
Պետական և քաղաքական գործունեությունը
Ամուսնացած է, ունի երկու որդի։
Ծանոթագրություններ
Կատեգորիա:Երևան քաղաքում ծնվածներ Կատեգորիա:Հայ քաղաքական գործիչներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:ԲՀԿ անդամներ Կատեգորիա:Հայ պետական գործիչներ Կատեգորիա:ՀՊՄՀ շրջանավարտներ
Հարախոնք
Հարախոնք, գյուղ Արևմտյան Հայաստանում, Բիթլիսի վիլայեթի Մուշի գավառում։ 1909 թվականին ուներ 40 ընտանիք հայբնակիչ, զբաղվում էին երկրագործությամբ և անասնապահությամբ։ Նրանց մեծ մասը զոհվել է 1915 թվականին, Մեծ եղեռնի ժամանակ։ Աղետից փրկվածները բնակություն են հաստատել տարբեր երկրներում։
Կատեգորիա:Մուշի գավառի բնակավայրեր
Գյունեյ (լեռնագագաթ)
Գյունեյ, լեռնագագաթ Եղնախաղի լեռնաշղթայի արևելյան հատվածում, Շիրակի մարզի Եղնաջուր գյուղից հյուսիս-արևմուտք։ բարձրությունը 2463 մ ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Ալեքսանդր Շաբուրով
Ալեքսանդր Եվգենևիչ Շաբուրով (Александр Евгеньевич Шабуров), ռուս նկարիչ, «Կապույտ քթեր» ռուսական արտ-խմբի անդամ։
Կենսագրություն
Ալեքսանդր Շաբուրովը ծնվել է 1965 թվականի օգոստոսի 27-ին Սվերդլովսկի մարզի Բերյոզովսկի քաղաքում։ 1985 թվականին ավարտել է Սվերդլովսկի գեղարվեստի ուսումնարանը։ 1993 թվականին դարձել է ՌԴ նկարիչների միության անդամ։
Հայմերթինգեն
Հայմերթինգեն (Heimertingen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1680 մարդ (դեկտեմբերի 31, 2010) ։ Զբաղեցնում է 13,88 կմ² մակերես։ Պաշտոնական կոդ՝ 09 7 78 150։
Արտաքին հղումներ
Կատեգորիա:Գերմանիայի բնակավայրեր
Ալեքսանդր Շաբուրով
Կենսագրություն
1999 թվականին կազմակերպել է (Վյաչեսլավ Միզինի հետ համատեղ) «Կապույտ քթեր» («Синие носы») արտ-խումբը։ «Կապույտ քթերի» աշխատանքները բազմիցս դարձել են սկանդալների պատճառ, խնդիրներ առաջացրել մաքսատներում և դարձել դատական քննության պատճառ։ 2007 թվականի հոկտեմբերին Տրետյակովյան պատկերասրահում «Կապույտ քթերի» «Соц-арт» ցուցահանդեսը, որը պետք է տեղափոխվեր Փարիզ, հրապարակայնորեն խիստ քննադատության է ենթարկել Ռուսաստանի մշակույթի նախարար Ալեքսանդր Սոկոլովը։ Մասնավորապես «Գթասրտության դարաշրջան» (Эра милосердия) աշխատանքը կոչվել է «պոռնոգրաֆիա» և «Ռուսաստանի խայտառակություն» ։
Ալեքսանդր Շաբուրովն ապրում և աշխատում է Մոսկվայում, դասավանդում է «Տնտեսագիտության բարձրագույն դպրոց» ազգային հետազոտական համալսարանի դիզայնի դպրոցում։
Արտաքին հղումներ
Կատեգորիա:Ռուս նկարիչներ
Աղոթաքարի լեռնանցք
Աղոթաքարի լեռնանցք, լեռնանցք Սյունիքի մարզում, Սյունիքի բարձրավանդակում, 2128 մ բարձրության վրա, Վերիշեն և Վաղատուր գյուղերի միջև ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Սյունիքի մարզի լեռնագրություն
Եգիպտական արշավանք
Նապոլեոն Բոնապարտի Եգիպտական արշավանք (Campagne d'Égypte), արշավանք, որն իրականացվել է 1798-1801 թվականներին Ֆրանսիայի առաջին կոնսուլ Նապոլեոն Բոնապարտի նախաձեռնությամբ ։ Վերջինս նպատակ ուներ նվաճել Եգիպտոսը։ Այն ձեռնարկվել է 1798-1797 թվականների Իտալական արշավանքում տոնած փայլուն հաղթանակից հետո։ Առաջին իսկ հաջողություններից հետո Նապոլեոն Բոնապարտը հավակնեց դառնալ Ֆրանսիայի իշխանության ղեկավար՝ դառնալով ինքնուրույն քաղաքական գործիչ։
Այս արշավանքի ժամանակ Նապոլեոնը մշակել է մի ծրագիր, ըստ որի՝ Եգիպտոսը նվաճելուց հետո այս երկիրը պետք է առևտրային ճանապարհներով կապվեր Հնդկաստանի ֆրանսիական տիրույթների հետ։ Այս հանգամանքը պայմանավորված էր նրանով, որ կարմիրծովյան այս գաղութը կարող էր դառնալ Հնդկաստան հասնալու ամենակարճ երթուղին ֆրանսիացիների համար։ Հարկ է նշել այն, որ ակնհայտ էր, որ ֆրանսիական ղեկավարությունը վախենում էր Նապոլեոնից, քանի որ Տուլոնում տոնած հաղթանակից հետո նա մեծ ժողովրդականություն էր վայելում այս երկրում։ Դա է պատճառը, որ դիրեկտորիաների նորաստեղծ կառավարությունը փորձում էր Նապոլեոնին հեռու պահել Փարիզից՝ նոր համաժողովրդական ընդվզումից խուսափելու համար ։
Նապոլեոն Բոնապարտի Եգիպտական արշավանքի գլխավոր խոչընդոտներից էր Մեծ Բրիտանիան։ Դա պայմանավորված էր նրանով, որ Եգիպտոսում ֆրանսիական գաղութային վարչակարգի առկայությունը հակոտնյա էր Ասիայում և Հյուսիսային Աֆրիկայում այդ ժամանակ հանդիսացող Բրիտանական կայսրության շահերին։ Անուղղակիորեն Եգիպտական արշավանքը կարելի է համարել անգլո-ֆրանսիական գաղութային մրցավազքի դրսևորումներից մեկը։
Արշավանքի պլանավորում
Ավստրիական կայսրության և Պրուսիայի հետ պայմանագիր կնքելուց հետո, Ֆրանսիայի դեմ պատերազմ մղող միակ երկիրը դարձավ Մեծ Բրիտանիան։ Այլ մայրցամաքում ռազմական գործողությունների նախապատրաստվելուն զուգընթաց, ֆրանսիական կառավարությունը միաժամանակ նախատեսում էր անցկացնել ռազմական արշավանք դեպի Մեծ Բրիտանիա։ Ի վերջո որոշվեց բրիտանական արշավանքը սկսել Իռլանդիայից, քանի որ Լա Մանշ և Պա դը Կալե նեղուցներում ֆրանսիական նավատորմը ի զորու չէր կռվել ընդդեմ առավել զորեղ բրիտանական կայսերական նավատորմի։
Այս շրջանում ֆրանսիացիները մշտապես փնտրում էին Հնդկաստան հասնելու ամենակարճ ճանապարհը։ Ի սկզբանե նրանք նպատակ ունեին պատերազմել Օսմանյան կայսրության դեմ, սակայն վերջնական ընտրությունը կանգ է առել Եգիպտոսի վրա։ Այս շրջանում Եգիպտոսը իրավաբանորեն գտնվում էր Օսմանյան կայսրության տիրապետության տակ, սակայն վերջինս իրականացնում էր անկախ քաղաքականություն։ Թուրքական կառավարությունը դիվանագիտական ուժիներով փորձել է հասկացնել Ֆրանսիային, որ նա խրախուսում է Եգիպտոսի դեմ մղվող ցանկացած ռազմական գործողություն։ Հունական Կորֆու կղզու գրավումից հետո Ֆրանսիան շահավետ պայմաններով համաձայնագիր ստորագրեց Նեապոլիտանական թագավորության հետ, որից հետո վերջիններիս երկկողմ հարաբերությունները սկսեցին լավանալ։ Սակայն այս հանգամանքը ձեռնտու չէր Մեծ Բրիտանիային, քանի որ վերջինս զրկվեց Միջերկրական ծովի իր վերջին ռազմածովային բազայից։ Ի սկզբանե Նապոլեոն Բոնապարտը 1798 թվականին հետազոտել էր Ֆրանսիայի հյուսիսային և արևմտյան ափը։ Մեծ Բրիտանիան գրեթե վստահ էր, որ ֆրանսիական ուժերը պետք է վայրէջք կատարեին Իռլանդիայում, սակայն անկանխատեսելիորեն ֆրանսիացիները ներխուժեցին Ջիբրալթար՝ գաղութային դիվիզիայի համար ճանապարհ բացելով դեպի Միջերկրական ծով՝ Եգիպտոս ։
Արշավանքի նախապատրաստում և սկիզբ
Արշավանքի նախապատրաստումը սկսվել է 1798 թվականին, երբ ֆրանսիացիներին հաջողվեց խաբեության միջոցով լուրեր տարածել այն մասին, որ Ֆրանսիան պատրաստվում է Մեծ Բրիտանիայի դեմ պատերազմ մղել Իռլանդիայում։ Ռազմարշավին պետք է մասնակցեին 24 հազար հետևակ և 4 հազար հեծելազորային, 300 հրետանի, 8 սակրավորների վաշտ, 4 ականորդների վաշտ և 16 հրետանային վաշտ՝ ընդհանուր հաշվով 32 300 մարդ։ Զորքերը բաշխված էին հինգ դիվիզիաների միջև։ Դրանք ղեկավարվում էին գեներալներ Ժան Ռենիեի, Ժակ Ֆրանսուա դը Մենու դը Բյուսիի, Ժան Բատիստ Կլեբերը և Լուի Շառլ Անտուան Դեզեն։ Սպայակույտի ղեկավարն էր Լուի Ալեքսանդր Բերտիեն, բրիգադներինը՝ Ժան Լանը, Յոախիմ Մյուրատը, Լուի Նիկոլա Դավուն ։ Զորքերի մեծ մասը կենտրոնացված էր Ֆրանսիայի երկու քաղաքներում՝ Տուլոնում և Մարսելում։ Նավատորմի անձնակազմը բաղկացած էր 10 հազար նավաստիներից։ Արշավին մասնակցել են նաև բազմաթիվ գիտնականներ, հետազոտողներ, ճարտարագետների, տեխնիկների և արվեստագետներ (մինչեւ 100 մարդ)։ Նրանց նպատակն էր ուսումնասիրել պատմամշակութային հսկայական ժառանգություն ունեցող այս երկիրը։
Մայիսի 10-ին Նապոլեոն Բոնապարտն իր կոչով դիմեց զորքերին․
Մայիսի 2-ին բրիտանացի ծովակալ Ջոն Ջորվիսը Տուլոն է ուղարկում հետախուզական դիվիզիա, որը գլխավորում է ականավոր ռազմածովային գործիչ Հորացիո Նելսոնը։ Բրիտանական նավատորմին հրահանգված էր կտրել ֆրանսիական նավատորմի ծովային ուղին, որը ենթադրաբար ուղևորվում էր Նեապոլ, Սիցիլիա, Մորեա, Պորտուգալիա և Իռլանդիա։ Մայիսի 25-ին Հորացիո Նելսոնին օգնության ժամանեցին 11 նոր նավեր, որոնք սկսեցին հետապնդել թշնամու նավատորմին ամենուր՝ Միջերկրական ծովի տարբեր հատվածներում և նույնիսկ Սև ծովում։ Սակայն ֆրանսիական դիվանագիտությունը մոլորության մեջ է գցում մեծ փորձ ունեցող զորավարին, իսկ մատերից մեկի ժամանակ Հորացիո Նելսոնը կորցնում է իր աչքը։ Նման շատ հանգամանքներ Նելսոնին ստիպում են հանձնվել։ Միջերկրական ծովում միայնակ մնալով Նապոլեոն Բոնապարտն աստիճանաբար սկսեց նախապատրաստվել դեպի Եգիպտոս արշավանքի և ոչ միայն։ Նրա հրամանով Էլբա և Կորսիկա նեղուցներով թշնամուն ընդառաջ են գնում Չիվիտ Վեկիի գլխավորած հետախուզական նավերը, որոնք նպատակ ունեին տեղեկություններ հավաքել բրիտանական առևտրային նավերի տեղաշարժերի մասին։
Մինչ Եգիպտական արշավանքի սկիզբը՝ Նապոլեոնը ներքաշվում է չափազանց վտանգավոր գործողությունների մեջ, որտեղ թույլ տված ցանկացած սխալ կարող է ոչնչացնել Նապոլեոն Բոնապարտի բոլոր ծրագրերը։ Վիրավոր Նապոլեոնը չորս օր մնաց Տուլոնում, որը մշտապես գտնվում էր թշնամու ուժերի կիզակետում։ Այն բանից հետո, երբ Նապոլեոնն արդեն ապաքինվել էր, արշավանքը սկսելու համար նրան ետ էր պահում ընդամենը մեկ բան՝ եղանակային վատ պայմանները։ Հունիսի 4-ին Բոնապարտը որոշեց հանգրվանել Մալթա կղզում ։ Այսպիսով Նապոլեոնը որոշեց արշավանք ձեռնարկել դեպի Մալթա կղզու, որը գտնվում էր Բրիտանական կայսրության հովանու ներքո։
Մալթայի բռնազավթում
Շուտով անգլիական նավերը ճանապարհ բռնեց դեպի փոքր-ինչ արևելք։ Եգիպտական արշավի ճակատագիրը մազից էր կախված, սակայն բախտը հերթական անգամ ժպտաց Նապոլեոն Բոնապարտին։ Չնայած այն ամենի, որ բրիտանացիները Մալթա հասան ավելի արագ, քան ֆրանսիացիները, այնուամենայնիվ նրանց հանդիպումը տեղի չունեցավ։ Հուսալքված Հորացիո Նելսոնը ստիպված էր անգլիական նավատորմն ուղղել դեպի Եգիպտոս։ Հունիսի 28-ին Մեծ Բրիտանիայի ռազմածովային ուժերը վայրէջք կատարեցին Ալեքսանդրիայի նավահանգստում։
Ֆրանսիացիների ներխուժումը Եգիպտոս
Հիմա ֆրանսիացիները արդեն կարող էին գրոհել թուրքերի երկրորդ գիծը, սակայն թշնամին զբաղեցնում էր լավ դիրք։ Աջից և ձախից նրանք պաշտպանված էին նավատորմով և հրետանիով։ Սակայն առաջին հայացքից այս անառիկ թվացող դիրքը չկարողացավ կանգնեցնել Նապոլեոնին, նա հրվանդանի մոտ՝ թշնամու թիկունքում տեղակայեց հրետանային մարտկոցներ։ Մարտի դաշտում ֆրանսիացիների փոքրաթիվ ջոկատը ենթարկվեց թուրքերի գնդակոծության 50 վիրավորից բացի բոլորը սպանվեցին։ Թորքերը իրենց սովորության համաձայն նետվեցին վիրավոր ֆրանսիացիներին գլխատելու։ Ֆրանսիական 69-րդ բրիգադը նետվեց վիրավորներին օգնության, նրանց միացավ հեծելազորը։ Մուստաֆա-փաշան յաթաղանը ձեռքին հավատարիմ մարտիկների հետ մարտնչեց մինչև վերջ, նրան ծանր վիրավորեց գեներալ Մյուրատը, փաշան ատրճանակից կրակեց Մյուրատին, սակայն փամփուշտը խոցեց գեներալի այտը և ի զարմանս բոլորի չվնասեց ոչ այտոսկրը ոչ ատամնաշարը։ Փաշան հազարավոր մարտիկների հետ գերեվարվեց, մնացածը դարձյալ լողալով փորձեցին հասնել նավատորմին։ Թուրքերին օգնության հասած անգլիական նավատորմի ծովակալ Սիդնեյ Սմիթը հրաշքով փրկվեց գերեվարվելուց։ Թուրքերը կորցրին 100 ռազմական դրոշ, 32 հրանոթ, 120 զինամթերքով լի արկղ, սայլեր, 400 ձի և բազմաթիվ վրաններ։ Աբուքիրի ճակատամարտում ֆրանսիացիները կրում են ջախջախիչ պարտություն, իսկ թուրքերը արապնդում են իրենց դիրքերը Եգիպտոսում։
Բուրգերի ճակատամարտ
Հունիսի 21-ին Կահիրեում՝ Գիզայի բուրգերի շրջակայքում, ֆրանսիական բանակը հանդիպեց թշնամուն։ Ֆրանսիական զորքերը գլխավորում էր Յոախիմ Մյուրատը, ով Նապոլեոն Բոնապարտի ամենասիրելի զորավարներից մեկն էր։ Ֆրանսիական բանակը կենտրոնացված էր Նեղոս գետի աջ, իսկ բրիտանացիներինը՝ ձախ ափին։ Ֆրանսիայի զինված ուժերը կազմված էր 20 հազար ենիչերներից, 40 հրացանակիրներից և 12 հազարանոց հեծելազորից։ Մամլուքյան բանակում կռվում էին 50 հազար մարդ, այդ թվում՝ 9000 արաբա-բեդվին։ Արաբները Նեղոսի շուրջը կենտրոնացրել էին 300 անոթներ։ Հուլիսի 21-ին ֆրանսիական բանակն անցավ հարձակման։ Կարճ ժամանակում ֆրանսիացիները տոնեցին առաջին խոշոր ռազմական հաջողությունները։ Մի քանի օր հետո վիրավոր Մուրադ բեյը և արաբների 3 հազարանոց բանակը փախուստի դիմեց Վերին Եգիպտոս։ Արաբների հազարավոր զոհերի դիմաց զոհվեց ընդամենը 300 ֆրանսիացի։
Սարվարդ (լեռ)
Սարվարդ, լեռնագագաթ Հայաստանի Սյունիքի մարզի և Նախիջևանի սահմանագլխին, Զանգեզուրի լեռներում, Սալվարդ գյուղից 6,5 կմ արևմուտք, իսկ  Գեհենիք գյուղից 7 կմ արևելք ։ Բարձրությունը 3161 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ Կատեգորիա:Նախիջևանի լեռներ
Տարտուսի մարզ
Տարտուս, (مُحافظة طرطوس), մարզի կարգավիճակ ունեցող վարչական միավոր Սիրիայի Արաբական Հանրապետության արևմուտքում։ Ունի 1896 կմ² տարածք, բնակչությունը՝ ։
Պատմություն
Մարզն պատմականորեն մաս է եղել Ալավիների Պետությանը որ գոյություն է ունեցել 1920-1936 թվականներին։ Տարածաշրջանը եղել է համեմատաբար խաղաղ Սիրիայի քաղաքացիական պատերազմի ժամանակ, որը սկսվել է 2011 թվականին, Սակայն, 2013 թվականի մայիսին, չստուգված աղբյուրների վկայում են, կոտորածներ Է եղել Բայդան և Բանիաս գյուղերում։
Աշխարհագրություն
Մարզն գտնվում է երկրի արևմտյան մասում, Հյուսիսում սահմանակից է Լաթակիայի մարզին, արևելքում՝ Համայի և Հոմսիմարզերին։ Արևմուտքում Միջերկրական ծովն է, հարավում՝ Լիբանանի պետական սահմանը, մարզի ընդանհուր տարածքը 1896 կմ2 է տարածքով 14-րդ մարզն է Սիրիայում։
Բնակչություն
Վարչական կենտրոնն է Տարտուս քաղաքը։ Մարզի մեծ թիվ են կազմում ալավիները։ Պատմականորեն այն կազմել է Ալավիների նահանգի մասը (1920-1936)։ 2011 թվականին՝ քաղաքացիական պատերազմի ժամանակ, մարզը հիմնականում խաղաղ էր։ Խռովություններ են տեղի ունեցել 2013 թվականի մայիսին՝ Բանիասի և Բայդայի շրջանների որոշ գյուղերում։
Վարչական բաժանում
Մարզն բաժանված է 5 գավառների (մինտականեր)՝
Արտաքին հղումներ
Կատեգորիա:Տարտուսի մարզ
Էմիլ Հիրշ
Էմիլ Դևենպորտ Հիրշ (Emile Davenport Hirsch, ), ամերիկացի դերասան, որը հայտնի է դարձել Շոն Փենի «Վայրի պայմաններում» դրամայի թողարկումից հետո (2007)։
Կենսագրություն
Ծնվել է 1985 թվականի մարտի 13-ին Կալիֆոռնիայում։ Հայրը արդյունաբերական խորհրդատու է, իսկ մայրը՝ նկարչուհի և ծալովի գրքերի դիզայներ ։ Հայրական կողմի նախնիները ծագմամբ հրեաներ են, հիմնականում՝ Պրուսիայից, իսկ մայրական կողմի նախնիները՝ բրիտանացիներ և գերմանացիներ են ։
Մեծացել է Լոս Անջելեսում (Կալիֆոռնիա) և Սանտա Ֆեում (Նյու Մեքսիկո), որտեղ, ապրել է մոր հետ ծնողների բաժանվելուց հետո ։